Document ID: 31974R1516

Komisijas Regula (EEK) Nr. 1516/74
(1974. gada 18. jūnijs)
par dalībvalstu uzraudzību līgumiem, kas noslēgti starp cukura ražotājiem un biešu audzētājiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1967. gada 18. decembra Regulu Nr. 1009/67/EEK [1] par cukura tirgus kopīgo organizāciju, kurā jaunākie grozījumi izdarīti ar Regulu (EEK) Nr. 1928/73 [2], un jo īpaši tās 5. panta 4. punktu, 31. panta 6. punktu un 38. pantu,
ņemot vērā Padomes 1968. gada 20. februāra Regulu (EEK) Nr. 206/68 [3], kas nosaka pamata noteikumus līgumiem un starpnozaru nolīgumiem par biešu iepirkšanu, kurā jaunākie grozījumi izdarīti ar Līguma par jaunu dalībvalstu pievienošanos Eiropas Ekonomikas kopienai un Eiropas Atomenerģijas kopienai [4] pielikuma Aktu [5]; un jo īpaši tās 11. pantu,
tā kā cukura nozarē pieņemtie noteikumi un jo īpaši tie, kurus paredz Regulas Nr. 1009/67/EEK 5., 30. un 31. pants un Regula (EEK) Nr. 206/68, attiecas uz līgumiem un starpnozaru nolīgumiem par biešu iepirkšanu; tā kā regulāru pārbaužu veikšanai ir vajadzīgs, lai iepriekšminēto līgumu un nolīgumu noteikumi būtu saskaņā ar minētajiem Kopienas noteikumiem; tā kā dalībvalstis šajā nolūkā varētu veikt efektīvas pārbaudes;
tā kā būtu jāpieņem Komisijas 1969. gada 11. jūnija Regula (EEK) Nr. 1087/69 [6] par dalībvalstu ziņojumiem par cukuru, kurā jaunākie grozījumi izdarīti ar Regulu (EEK) Nr. 700/73 [7];
tā kā dalībvalstu ziņojumi par pārbaužu rezultātiem uzlabotu šādu pārbaužu saskaņošanu Kopienā;
tā kā Cukura pārvaldības komiteja nav pieņēmusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Katra dalībvalsts veic regulāras pārbaudes atbilstībai ar attiecīgajiem Kopienas noteikumiem, kas pieņemti profesionālā līmenī, jo īpaši attiecībā uz biešu iepirkumiem un samaksu.
2. pants
1. pantā minēto pārbaužu rezultāti tiek paziņoti Komisijai līdz katra gada 30. jūnijam. Pēc pieprasījuma dalībvalstis iesniedz Komisijai starpnozaru nolīgumus un līgumu formas.
3. pants
Regulas (EEK) Nr. 1087/69 4. pants tiek anulēts.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē 1974. gada 18. jūnijā

Labels: 9
3
15
17